|  |  |  |
| --- | --- | --- |
|  | | **9.** |
| **TÖRÖKSZENTMIKLÓS VÁROS POLGÁRMESTERÉTŐL** | | |
| **E L Ő T E R J E S Z T É S** | | |
| A Képviselő-testület 2015. február 26-i **rendes nyilvános** ülésére | | |
|  | | |
| Előterjesztő megnevezése: | Markót Imre | |
| Iktatószám: | 43/2015-F-1 | |
| Tárgy: | **Törökszentmiklósi Logisztikai Kft. 2013. évi beszámolója** | |
| Előterjesztés jellege: | Rendelet-tervezet, Határozat-tervezet, Tájékoztató, **Beszámoló** | |
| Melléklet: | 1 db **határozat tervezet;** | |
| Készítette: | Dr. Pető Zoltán aljegyző | |
| Véleményezésre megküldve: | a Képviselő-testület **Pénzügyi és Városfejlesztési** Bizottsága  részére | |
| Törvényességi véleményezésre bemutatva: | 2015. február 17. | |

**Tisztelt Képviselő-testület**

A számvitelről szóló 2000. évi. C. tv. 9. §(2)rendelkezése alapján *„Egyszerűsített éves beszámolót készíthet a kettős könyvvitelt vezető vállalkozó, ha két egymást követő üzleti évben a mérleg fordulónapján a következő, a nagyságot jelző három mutatóérték közül bármelyik kettő nem haladja meg az alábbi határértéket:*

*a) a mérlegfőösszeg az 500 millió forintot,*

*b) az éves nettó árbevétel az 1000 millió forintot,*

*c) az üzleti évben átlagosan foglalkoztatottak száma az 50 főt.”*

Az üzleti év az az időtartam, amelyről a beszámolót el kell készíteni és amelynek az időtartama megegyezik a naptári évvel. Ez alapján a mérleg fordulópontja 2013. december 31-e és a mérlegkészítés napja 2014. február 28-a lett volna. A tőrvényi rendelkezéseknek megfelelően a kft. nem tudta a tulajdonos önkormányzatnak határidőre elfogadásra benyújtani a beszámolót, mert a beszámoló szempontjából jelentős esemény történt, mely a valós képet torzította.

Az E.ON Energiaszolgáltató Kft. 2014. február 20-án egy 30 millió forint összegű villamos energia számlát postázott a kft. részére. Ez az összeg nagyságrendekkel meghaladta a kft. által a korábbi időszakban felhasznált és részére kiszámlázott energia mértékét. Ezzel a nagyságrendű torzító tétellel a társaság helyzetéről megbízható és valós képet adó beszámoló készítése nem volt lehetséges. A beszámolóban nem tudtak volna eleget tenni a számviteli tőrvény 18. §-ban megfogalmazott előírásnak *„Az éves beszámolónak a vállalkozó vagyoni, pénzügyi és jövedelmi helyzetéről és azok változásáról megbízható és valós képet kell mutatnia*.”

A felmerült problémát a kft. írásban jelezte a Nemzeti Adó- és Vámhivatal Jász-Nagykun-Szolnok megyei adóigazgatósága felé, azzal összefüggésben, hogy ezen esemény miatt a társasági adó bevallási kötelezettségének sem tudott időben eleget tenni. A probléma kezelésének érdekében a tulajdonos önkormányzattal közösen azonnal megkezdte a tárgyalásokat az E.ON Energiaszolgáltató Kft.-vel. A tárgyalások hosszas egyeztetések során sajnos csak 2015. elején vezettek eredményre.

A probléma megoldását követően a Kft. elkészítette a 2013. évre szóló egyszerűsített éves beszámolóját, melyet a tulajdonos önkormányzat elé terjeszt jóváhagyás végett.

Kérem a Tisztelt képviselő-testületet, hogy az előterjesztést vitassa meg és a határozati javaslatot fogadja el.

Markót Imre

polgármester

/2015. ( )

H a t á r o z a t

**Törökszentmiklósi Logisztikai Kft. 2013. évi beszámolójáról**

Törökszentmiklós Városi önkormányzat Képviselő-testülete, mint a Törökszentmiklósi Logisztikai Kft. alapító jogainak gyakorlója a Törökszentmiklósi Logisztikai Kft. 2013. évi beszámolóját a határozat melléklet szerint jóváhagyja.

Erről értesülnek:

1. Markót Imre polgármester
2. Dr. Majtényi Erzsébet jegyző
3. Turcsányi András ügyvezető
4. Felügyelő Bizottság
5. Belső ellenőr
6. Irattár